stanford-oval/wikipedia huggingface dataset:
เครื่องหมาย

เครื่องหมายทางทหารของนายพลเดลเอเยร์ซีโต เด เทียร์รา เอสปันญอล (Capitán General del Ejército de Tierra español)
เครื่องหมาย (อังกฤษ: Insignia) มาจาก ละติน insignia, พหูพจน์ของ insigne หมายถึง "emblem, symbol, ensign") เป็นป้าย (Sign) หรือลักษณะเฉพาะ (mark) ที่แสดงถึงความแตกต่างของกลุ่ม ระดับ ยศ หรือหน้าที่ นอกจากนี้ยังใช้งานเป็นสัญลักษณ์แสดงอิทธิพลของสมาคมหรือกลุ่มอย่างเป็นทางการ รวมถึงคณะประศาสน์การ (Governing body)
เครื่องหมายนั้นโดยทั่วไปจะถูกทำขึ้นมาจากโลหะหรือผ้า เพื่อเป็นสัญลักษณ์เฉพาะของหน่วยงานทั่วไปหรือหน่วยงานเฉพาะทาง ซึ่งเครื่องหมายนั้นก็มีการใช้งานร่วมกันมาจากการประดับเครื่องหมายที่แตกต่างกันเพื่อบอกความแตกต่างของยศ ระดับ หรือศักดินา
เครื่องหมายมีอยู่ด้วยกันหลายประเภท รวมไปถึง เครื่องอิสริยาภรณ์สำหรับพลเรือน (Civil decoration) และทางทหาร (Military decoration) มงกุฎ (crowns) ตราสัญลักษณ์ (Emblem) และตราอาร์ม (Coat of arms)
ประวัติ

การใช้เครื่องหมายนั้นมีมาก่อนประวัติศาสตร์ ทั้งในรูปแบบของส่วนบุคคลและแบบกลุ่ม (โดยเฉพาะในทางหทาร) เมื่อต้องการให้เห็นเครื่องหมายก็จะนำเครื่องหมายดังกล่าวไปประดับไว้ที่ยอดเสาหรือหัวของหอก ซึ่งชาวเปอร์เซียใช้นกอินทรีทองคำเป็นเครื่องหมาย ส่วนชาวอัสซีเรียใช้เครื่องหมายนกพิราบ และชาวอาร์มีเนียใช้เครื่องหมายสิงโต โดยนกอินทรีกลายมาเป็นสัญลักษณ์ที่สำคัญในฐานะ aquila ซึ่งเป็นเครื่องหมายของกองทหารโรมันในช่วงประมาณ 100 ปีก่อนคริสต์ศักราช
ในช่วงแรก ๆ นั้น เครื่องหมายทางการทหารนั้นเรียบง่ายมาก เช่น กิ่งไม้ นกที่กำลังทำท่าตะปบเหยื่อ หัวของสัตว์ร้าย หรือฟางขนาดหนึ่งกำมือ ประดับไว้บนยอดเสาหรือไม้ยาว เพื่อแสดงให้คู่ต่อสู้ได้รับรู้ว่ากำลังอยู่ในการต่อสู้ประจัญกัน หรือเพื่อบอกสถานที่นัดพบกันหากถอนกำลังหรือเพลี้ยงพล้ำพ่ายแพ้ แต่เมื่องานศิลปะที่ใช้ในการทำสงครามได้รับการปรับปรุงขัดเกลา เครื่องหมายที่แข็งแรงมั่นคงและเด่นชัดกว่าเก่าได้รับการออกแบบขึ้นมาและตรงความต้องการของเหล่าทหารที่มีความต้องการเครื่องหมายที่มีลักษณะเฉพาะ
ในชาวยิวนั้น ทั้ง 12 เผ่าของชาวยิวมีการใช้เครื่องหมายที่มีสีสันโดดเด่น เป็นรูปหรือสัญลักษณ์ที่ถูกกำหนดตามการให้พรของยาโคบ (Blessing of Jacob) โดยในพระคำภีร์กล่าวว่าสิงโตนั้นเป็นสัญลักษณ์ของเผ่ายูดาห์ (Judah) เรือเป็นสัญลักษณ์ของเผ่าเศบูลุน (Zebulun) ดวงดาวและท้องฟ้าเป็นของเผ่าอิสสาคาร์ (Issachar) เป็นต้น
ในผู้คนที่เคารพในเทพเจ้าจะมีรูปของพระเจ้าหรือสัญลักษณ์ของพระเจ้าบนเครื่องหมายของพวกตน เช่น ชาวอียิปต์เลือกนกแก้วและจระเข้บนเครื่องหมาย ชาวอัสซีเรียและชาวบาบีโลนมีนกพิราบ ตามที่เยเรมีย์ได้บันทึกไว้ในบทที่ XXV และ XLVI ในคำพยากรณ์ของเขา เนื่องจากชื่อ "เซมิรามิส" (Semiramis) แต่เดิมนั้นคือ "เคมีร์มอร์" (Chemirmor) แปลว่า นกพิราบ
ประวัติ > กรีซโบราณ

ในช่วงเวลายุคแห่งวีรบุรุษ โล่ หมวก หรือเกราะบนหัวหอกถือเป็นเครื่องหมายทางหทารของทหารกรีก แต่อย่างไรก็ตาม โฮเมอร์ได้บันทึกไว้ว่าในระหว่างการปิดล้อมเมืองทรอย อะกาเมมนอน (Agamemnon) ใช้ผ้าสีม่วงในการกำหนดสัญลักษณ์จุดนัดพบสำหรับกองทหารของเขา
ทีละเล็กละน้อย เครื่องหมายเริ่มถูกนำมาใช้บนดาบและโล่ ชาวเอเธนส์ใช้อะธีนา ต้นมะกอก และนกเค้าแมวเป็นเครื่องหมาย ชาวเมสสิเนียนและบาวลาโคเนียใช้อักษรตัวแรกของชื่อเป็นเครื่องหมาย
ประวัติ > เปอร์เซีย

เครื่องหมายสำคัญของชาวเปอร์เซียคือนกอินทรีทองคำบนปลายหอกที่วางอยู่บนเกวียนและมีนายทหารคนสำคัญสองคนคุ้มกัน โดยเซโนฟอน (Xenophon) สันนิษฐานว่าเครื่องหมายดังกล่าวถูกใช้งานโดยกษัตริย์แห่งเปอร์เซียทุกพระองค์
ในบรรดากองทัพยุคนั้น บางครั้งการชูผ้าคลุมสีม่วง (หรือสีอื่น ๆ) ก็เป็นส่วนหนึ่งของขั้นตอนสำคัญในการประกาศหรือออกคำสั่งในการโจมตี
ประวัติ > ยุคกลาง

ในช่วงสงครามครูเสด นักรบครูเสดทุกคนที่ไปยังปาเลสไตน์ได้ปักกางเขนของคริสเตียนเอาไวนบนธง ซึ่งมักจะเป็นกางเขนมอลตา หรือกางเขนเยรูซาเลม
ในยุคกลาง ตราประจำเมืองจะถูกดูแลไว้โดยกองทหารรักษาการณ์เพื่อแสดงความยกย่องการปฏิบัติหน้าที่ของพวกเขา นอกจากนี้เพื่อแสดงความเคารพต่อตัวตรา ได้มีการวาดนักบุญองค์อุปถัมภ์ลงบนตรา และสวดอธิษฐานขอให้คุ้มครองเมือง โดยนักบุญองค์อุปถัมภ์ของขุนนางศักดินานั้นจะถือดาบและโล่ด้วย ต่อมาเมื่อมีการจัดตั้งกองทหารประจำการถาวร รัชทายาทจะมอบธงที่ประดับไปด้วยดาบและโล่หรือธงของแต่ละกองกำลังให้กับพวกเขา ซึ่งมีการระบุรายละเอียดบางอย่างของแต่ละกองทหารด้วย และมีการมอบตราอาร์มให้กับหน่วยทหารที่เป็นที่นิยมและโปรดปรานในเวลาต่อมา
ประวัติ > สมัยใหม่

ธงกองกำลังและเครื่องหมายของชาวเติร์กโดยปกติทำมาจากผ้าไหมหลากสี มีดาบ (scimitar) ที่ปักด้วยทองคำ และตัวอักษรอาหรับ ที่หัวของหอกมีลักษณะกลมสีทอง ประดับด้วยพระจันทร์ครึ่งเสี้ยวสีเงิน นอกจากนี้พวกเขายังห้อยปอยผมหางม้าหรือมัดของขนม้าขนาดใหญ่ซึ่งหมายเลขของจำนวนสามารถบ่งบอกได้ถึงระดับชั้นศักดินาของนายพลหรืออำมาตย์ที่มาบังคับบัญชาในกองทัพ เมื่อผู้นำขุนนางมาบัญชาการรบด้วยตนเองหรืออยู่ในกองทัพ ธงหรือเครื่องหมายของกองกำลังจะประดับหางม้าจำนวน 7 เส้น (ตุรกี: tug)
ธงกองกำลังที่สำคัญที่สุดของชาวเติร์กคือธงกองกำลังของมูฮัมมัด ถือเป็นวัตถุที่ถูกปกป้องคุ้มกันอย่างล้ำค้าที่สุด มันมักจะถูกเก็บไว้ในหีบทองคำพร้อมกับอัลกุรอาน ซึ่งจะถูกลบออกเมื่ออยู่ในสถานการณ์เลวร้ายที่สุดเท่านั้น
โซลิส (Solís) เรียกมันว่าธงกองกำลังหลวงแห่งแม็กซิกัน (ธงกองกำลังที่เอร์นัน กอร์เตสยึดได้ในสมรภูมิโอทัมบา (Battle of Otumba)) มีลวดลายที่ทำจากทองคำแท้ห้อยลงมาจากหอก ประดับด้วยขนนกหลากสี ซึ่งทำให้แตกต่างจากเครื่องหมายชั้นรองลงมา ธงกองกำลังนี้ไม่เคยถูกลบออกนอกจากภายใต้การกดดันที่รุนแรงที่สุด ฉะนั้นธงนี้จึงมีความสำคัญที่สุด หากกองกำลังสูญเสียธงก็จะส่งผลต่อการสู้รบด้วย ทำให้เอร์นัน กอร์เตสจึงต้องต่อสู้จนถึงที่สุดเพื่อให้ได้มันมาและยุติการปะทะในสมรภูมิดังกล่าว
ในยุคโบราณ วัตถุที่มีชีวิตและไม่มีชีวิตที่ใช้ในเครื่องหมายที่ระบุว่าได้รับมาจากเทพเจ้า จะทำให้ผู้คนเชื่อว่าสิ่งนั้นเป็นสิ่งที่พระเจ้าประทานมา จนในที่สุดวัตถุเหล่านั้นก็จะถูกเคารพบูชาตามเทพเจ้าเหล่านั้น จากนั้นเมื่อมีการเพิ่มจำนวนผู้นับถือศาสนาคริสต์ในช่วงยุคกลาง วัตถุต่าง ๆ ที่ถูกยึดโยงกับพระเจ้าผ่านเครื่องหมายเหล่านั้นก็ถูกแทนที่ด้วยกางเขนของคริสเตียนและตราสัญลักษณ์ของนักบุญองค์อุปถัมภ์ แม้ว่าก่อนหน้านี้จะเคารพในเครื่องหมายก็ตาม แม้ว่าในยุคปัจจุบัน การสูญเสียเครื่องหมายหรือธงกองกำลังก็นับเป็นเรื่องที่น่าอับอายอยู่เช่นกัน
ดูเพิ่ม

เครื่องหมายอากาศยานทางการทหาร
ธงประจำกองทัพและหน่วยทหาร
ตราสัญลักษณ์
ตราอาร์ม
โลโก้
แหล่งข้อมูลอื่น

"Nobili Militaria" (ภาษาสเปน). คลังข้อมูลเก่าเก็บจากแหล่งเดิมเมื่อ 2023-02-02. สืบค้นเมื่อ 6 February 2019.
| ฐานข้อมูลการควบคุมรายการหลักฐาน  |
| --- | --- |
ประจำชาติ:  เยอรมนี  เช็กเกีย 
อื่น ๆ:  NARA 
เครื่องหมายของโรมันในรูปแบบต่าง ๆ
เว็กซิลลอยด์ (Vexilloid) แห่งอาณาจักรโรมัน
ชุดอักษรย่อของคอนสแตนติน (Constantine) ย่อว่า "IHS" ย่อมาจาก in hoc signo
การยึดกรุงเยรูซาเล็มโดยหน่วยฌักแห่งมอแล ในปี ค.ศ. 1299 ภาพวาดที่ขัดกับความเป็นจริงเพราะหน่วยผู้นำของเทมพลาร์ถือเครื่องหมายของ Order
สมรภูมิโอทัมบา (Battle of Otumba)
เลฟ ลาร์เซิน

| เลฟ ลาร์เซิน |
| --- | --- |
เกิด: เลฟ ฮอลเกอร์ ลาร์เซิน 27 มกราคม พ.ศ. 2497 สตาวังเงร์, ประเทศนอร์เวย์
เสียชีวิต: 8 พฤษภาคม พ.ศ. 2558 (61 ปี) กิลกิต-บัลติสถาน, ประเทศปากีสถาน
เลฟ ฮอลเกอร์ ลาร์เซิน (นอร์เวย์: Leif Holger Larsen; 27 มกราคม พ.ศ. 2497 – 8 พฤษภาคม พ.ศ. 2558) เป็นนักการทูตของนอร์เวย์ประจำประเทศปากีสถาน เขาเสียชีวิตเมื่อวันที่ 8 พฤษภาคม พ.ศ. 2558 หลังจากที่เฮลิคอปเตอร์ตกบริเวณตอนเหนือของประเทศปากีสถาน ขณะกำลังเดินทางสู่อิสลามาบาด
เล็งกา (หมู่บ้าน)

บทความนี้เกี่ยวกับหมู่บ้าน สำหรับความหมายอื่น ดูที่ เล็งกา (แก้ความกำกวม)
| เล็งกา Lenka |
| --- | --- |
หมู่บ้าน
เล็งกา
พิกัด: 48°23′N 20°21′E﻿ / ﻿48.383°N 20.350°E﻿ / 48.383; 20.350
ตำบล: Rimavská Sobota
แคว้น: แคว้นบันสกาบิสตรีตซา
ประเทศ:  ประเทศสโลวาเกีย
พื้นที่
 • ทั้งหมด: 6.09 ตร.กม. (2.35 ตร.ไมล์)
ความสูง: 208 เมตร (682 ฟุต)
ประชากร
 • ทั้งหมด: 197 คน
 • ความหนาแน่น: 32.39 คน/ตร.กม. (83.9 คน/ตร.ไมล์)
 : (31 ธันวาคม ค.ศ. 2009)
เขตเวลา: UTC+1 (เวลายุโรปกลาง)
รหัสไปรษณีย์: 980 50
รหัสหมู่บ้าน: 515141
รหัสโทรศัพท์: 047
เล็งกา (ฮังการี: Sajólenke) เป็นหมู่บ้านในตำบล Rimavská Sobota แคว้นบันสกาบิสตรีตซา ประเทศสโลวาเกีย
เฟรีดุน อาห์เม็ด เบย์

เฟรีดุน อาห์เม็ด เบย์ (ซ้าย) กับโซโกลลู เมห์เม็ด พาชา (ขวา) ภาพประกอบออตโตมัน ป. ค.ศ. 1568
เฟรีดุน อาห์เม็ด เบย์ (ตุรกี: Feridun Ahmed Bey; เสียชีวิต 16 มีนาคม ค.ศ. 1583) เป็นขุนนาง ข้าราชการ นักเขียน และนายทหารออตโตมันผู้มีอิทธิพล เป็นที่รู้จักจากการรับใช้รัฐบาลแกรนด์วิเซียร์ โซโกลลู เมห์เม็ด พาชา (Sokollu Mehmed Pasha; ค.ศ. 1565–1579) เขาเป็นพระสวามีองค์ที่สองในอัยเช ฮือมาชะฮ์ ซุลตัน พระราชนัดดาในสุลต่านสุลัยมานผู้เกรียงไกร ผลงานที่สำคัญที่สุดของเขาคือ Münșeâtu's-Selâtin หนังสือรวม 2 เล่มที่เล่าย้อนกลับถึงสมัยอิสลามตอนต้น เซลจุก อักซิน โซเมล (Selcuk Aksin Somel) รายงานว่าผลงานนี้ "มีความสำคัญต่อการศึกษาประวัติศาสตร์ออตโตมันตอนต้นถึงสมัยคลาสสิก"
ชีวประวัติ

ไม่มีการเปิดเผยวันเกิดของเฟรีดุน อาห์เม็ด เบย์ งานเขียนของเขาระบุว่า เขาเกิดมาในครอบครัวอับดึลคาดือร์ (Abdülkadır; อับดุลกอดิร) เฟรีดุน อาห์เม็ด เบย์น่าจะมีต้นตระกูลจาก เดฟชีร์เม โดนเป็นผู้อยู่ในอารักขาของโซโกลลู เมห์เม็ด พาชา และมีชื่อเสียงในการล้อมซีแก็ตวาร์ใน ค.ศ. 1566 เขาดำรงตำแหน่งเลขาธิการรัฐ (เรอีซึลคึตทาบ, Reis ül-Küttab) ใน ค.ศ. 1570 ถึง 1573 และเป็นอัครมหาเสนาบดี (นีซันจือ, Nişancı) ใน ค.ศ. 1573 ถึง 1576 หลังสุลต่านมูรัดที่ 3 (ค. ค.ศ. 1574–1595) ขึ้นครองราชย์ อำนาจของโซโกลลู เมห็เม็ด พาชาจึงลดลง เช่นเดียวกันกับเฟรีดุน อาห์เม็ด เบย์ ภายหลังเขารับใช้ ซันจักเบย์ แห่งสเมเดเรโวและเคิสเตนดิล (Köstendil) ใน ค.ศ. 1581 เขาได้รับการเรียกตัวกลับไปยังคอนสแตนติโนเปิลและได้รับการแต่งตั้งเป็น นีซันจือ อีกครั้ง เฟรีดุน อาห์เม็ดเสียชีวิตในวันที่ 16 มีนาคม ค.ศ. 1583
ข้อมูล

Somel, Selcuk Aksin (2010). The A to Z of the Ottoman Empire. Scarecrow Press. ISBN 978-0810875791.
Vatin, Nicolas (2014). "Feridun Bey".  ใน Fleet, Kate; Krämer, Gudrun; Matringe, Denis; Nawas, John; Rowson, Everett (บ.ก.). Encyclopaedia of Islam (3rd ed.). Brill Online. ISSN 1873-9830.
Vesel, Rudolf (1999). "FERİDUN AḤMED BEG, ʿABD-AL-QĀDER".  ใน Yarshater, Ehsan (บ.ก.). Encyclopædia Iranica, Volume IX/5: Fauna III–Festivals VIII. London and New York: Routledge & Kegan Paul. pp. 534–535. ISBN 978-0-933273-33-7.
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data  อิสราเอล
เรเกินส์บวร์ค

เรเกินส์บวร์ค (เยอรมัน: Regensburg; ละติน: Castra-Regina; เช็ก: Řezno; ฝรั่งเศส: Ratisbonne) เป็นนครทางใต้-ตะวันออกของประเทศเยอรมนี ตั้งอยู่ริมแม่น้ำดานูบ แม่น้ำนาบ และแม่น้ำเรเกิน มีประชากรมากกว่า 140,000 คน เรเกินส์บวร์คเป็นเมืองใหญ่เป็นอันดับ 4 ของรัฐบาวาเรีย ถัดจากมิวนิก เนือร์นแบร์ก เอาก์สบูร์ก เมืองเป็นศูนย์กลางด้านการเมือง เศรษฐกิจ และวัฒนธรรมของบาวาเรียตะวันออก ศูนย์กลางของเมืองยุคกลาง ขึ้นทะเบียนเป็นมรดกโลกจากยูเนสโก
เมจีดีแยมาร์ชือ

| --- | --- |
เพลงชาติของ จักรวรรดิออตโตมัน
ทำนอง: จูเซ็ปเป โดนีเซ็ตตี
รับไปใช้: ค.ศ. 1839
รับไปใช้ใหม่: ค.ศ. 1876
เลิกใช้: 25 มิถุนายน ค.ศ. 1861 31 สิงหาคม ค.ศ. 1876

ตัวอย่างเสียง
เมจีดีแยมาร์ชือไฟล์ ช่วยเหลือ
 
เมจีดีแยมาร์ชือ (ตุรกี: Mecidiye Marşı) เป็นเพลงชาติของจักรวรรดิออตโตมันในรัชสมัยสุลต่านอับดุล เมจิดที่ 1 (ค.ศ. 1839–1861) จักรวรรดิออตโตมันมีเพลงชาติแตกต่างกันไปตามแต่ละสมัยของสุลต่าน
ดูเพิ่ม

เพลงชาติจักรวรรดิออตโตมัน
แหล่งข้อมูลอื่น

Music Sheet
เลห์

| เลห์ |
| --- | --- |
เมือง
พระราชวังเลห์
เลห์
พิกัด:  34°08′43.43″N 77°34′03.41″E﻿ / ﻿34.1453972°N 77.5676139°E﻿ / 34.1453972; 77.5676139
ประเทศ:  อินเดีย
ดินแดนสหภาพ: ลาดัก
อำเภอ: เลห์
พื้นที่
 • ทั้งหมด: 45,110 ตร.กม. (17,420 ตร.ไมล์)
ความสูง: 3,500 เมตร (11,500 ฟุต)
ประชากร (2011)
 • ทั้งหมด: 30,870 คน
 • ความหนาแน่น: 0.68 คน/ตร.กม. (1.8 คน/ตร.ไมล์)
ภาษา
 • ท้องถิ่น:  ลาดัก, ฮินดี, อังกฤษ 
เขตเวลา: UTC+5:30 (IST)
ทะเบียนพาหนะ: JK 10
เว็บไซต์: leh.gov.in
เลห์ (ฮินดี: लेह; อักษรทิเบต: གླེ་, ไวลี: Gle) เป็นเมืองหนึ่งในเขตเลห์ของลาดักบนเทือกเขาหิมาลัย มีชื่อเสียงจากการเป็นที่ตั้งของพระราชวังเลห์ซึ่งเป็นอดีตวังของเจ้านายลาดักในอดีต ลักษณะใกล้เคียงกับพระราชวังโปตาลา เคยเป็นที่ประทับของทะไลลามะที่ 14 ก่อนเสด็จไปประทับที่เมืองธรรมศาลา รัฐหิมาจัลประเทศ ในช่วงการก่อการกำเริบในทิเบต พ.ศ. 2502
เลห์ตั้งอยู่บนความสูง 3,524 เมตรจากระดับน้ำทะเล มีทางหลวงแผ่นดินหมายเลข 1 เชื่อมการเดินทางกับเมืองศรีนครทางตะวันตกเฉียงเหนือ และทางหลวงเลห์–มนาลีเชื่อมการเดินทางไปยังเมืองมนาลีทางใต้
ประชากรส่วนใหญ่ในเลห์สืบเชื้อสายจากชาวทิเบต พูดภาษาลาดักซึ่งเป็นภาษาทิเบตตะวันออก ส่วนชาวมุสลิมเป็นประชากรที่อพยพเข้ามาในยุคหลัง หลังการผนวกลาดักเป็นส่วนหนึ่งของกัศมีร์ ในการสำรวจสำมะโนครัวประชากร พ.ศ. 2554 พบว่าส่วนใหญ่นับถือศาสนาพุทธแบบทิเบตร้อยละ 43.85 ศาสนาฮินดูร้อยละ 35.37 ศาสนาอิสลามร้อยละ 15.14 และศาสนาซิกข์ร้อยละ 2.70
เลาทรวาไชนมนเทียร

| เลาทรวาไชนมนเทียร |
| --- | --- |
ต้นกัลปวฤกษ์ในเลาทรวาไชนมนเทียร
ศาสนา
ศาสนา: ศาสนาเชน
นิกาย: เศวตามพร
เทพ: พระปารศวนาถ
เทศกาล: มหาวีรชยันตี
หน่วยงานกำกับดูแล: ทรัสต์ศรีไชสัลเมร์เลาทรวาปุรปารศวนาถไชนศเวตามพร
ที่ตั้ง
ที่ตั้ง: เลาทรวา อำเภอไชสัลเมร์ รัฐราชสถาน
ที่ตั้งในรัฐราชสถาน
พิกัดภูมิศาสตร์: 26°59′7.3″N 70°48′9.5″E﻿ / ﻿26.985361°N 70.802639°E﻿ / 26.985361; 70.802639
สถาปัตยกรรม
รูปแบบ: มารุ-คุรชร
เริ่มก่อตั้ง: ศตวรรษที่ 9
วัด: 2
เลทรวาไชนมนเทียร (ฮินดี: लौद्रवा जैन मंदिर) เป็นไชนมนเทียรในหมู่บ้านเลาทรวา อำเภอไชสัลเมร์ รัฐราชสถาน ประเทศอินเดีย เป็นมนเทียรในนิกายศเวตามพรของศาสนาไชนะ
เลาทรวาสถาปนาขึ้นเป็นราชธานีโดยราวัล เทวราช (Rawal Deoraj) แห่งเผ่าภติ ในศตวรรษที่ 8-9 โดยนมนเทียรนี้สร้างขึ้นในศตวรรษที่ 9 พร้อม ๆ กับเมือง ก่อนที่ราวัล ไชสัล จะย้ายราชธานีไปไชสัลเมร์ในปี 1156 หลังจากนั้นมา มนเทียรถูกทำลายและปล้นโดยมะห์มุดแห่งกัซนี และ มุฮัมมัดแห่งโกร์ และถูกทำลายในปี 1152 ต่อมาจึงได้รับการบูรณะในปี 1615 กลายเป็นสิ่งปลูกสร้างเดียวจากอดีตราชธานีเลาทรวาที่ยังคงอยู่ถึงปัจจุบัน
มนเทียรสร้างขึ้นด้วยหินทรายและหินปูนสีเหลือง ประดับอย่างสวยงามวิจิตร มีโตรณะ, ประติมากรรมรูปกัลปวฤกษะ และ กัลปุตระ เลาทวราไชนมนเทียรได้รับการยอมรับว่าเป็นหนึ่งในตัวอย่างชั้นเยี่ยมของสถาปัตยกรรมไชนะของรัฐราชสถาน
ตามตำนานเล่าว่าทุก ๆ เย็นจะมีงูออกมาจากหลุมในมนเทียรเพื่อออกมาดื่มนมที่ศาสนิกชนถวายบูชาไว้ ตามความเชื่อว่ากันว่าผู้ใดมองเห็นงูในมนเทียร ถือว่าได้รับพร
เรชัต อาเมตอฟ

| เรชัต อาเมตอฟ |
| --- | --- |
เกิด: 24 มกราคม พ.ศ. 2518 ซิมแฟรอปอล สาธารณรัฐสังคมนิยมโซเวียตยูเครน สหภาพโซเวียต
สาบสูญ: 3 มีนาคม พ.ศ. 2557 (อายุ 39 ปี) จัตุรัสเลนิน ซิมแฟรอปอล สาธารณรัฐปกครองตนเองไครเมีย ยูเครน
สถานะ: พบว่าเสียชีวิต 15 มีนาคม พ.ศ. 2557 (39 ปี)
พบร่าง: แซมเลียนึชแน เขตบีลอฮีสก์ สาธารณรัฐปกครองตนเองไครเมีย ยูเครน
สุสาน: สุสานมุสลิมอับดัล ซิมแฟรอปอล
สัญชาติ: ตาตาร์ไครเมีย
คู่สมรส: ซารีนา อาเมต (อาเมโตวา)
บุตร: 3 คน
เรชัต เมดาโตลู อาเมตอฟ (ตาตาร์ไครเมีย: Reşat Medat oğlu Ametov; รัสเซีย: Решат Медатович Аметов; ยูเครน: Решат Мідатович Аметов; 24 มกราคม พ.ศ. 2518 – 15 มีนาคม พ.ศ. 2557) เป็นนักเคลื่อนไหวชาวตาตาร์ไครเมียที่ได้รับรางวัลวีรบุรุษแห่งยูเครนหลังเสียชีวิต เขาเป็นพลเรือนยูเครนคนแรกที่เสียชีวิตจากสงครามรัสเซีย–ยูเครน
การลักพาตัวและการเสียชีวิต

ในวันที่ 3 มีนาคม พ.ศ. 2557 เรชัตเริ่มการประท้วงอย่างโดดเดี่ยวและสันติเพื่อต่อต้านการยึดครองไครเมียโดยกองทัพรัสเซีย ระหว่างที่เขายืนประท้วงหน้าอาคารที่ทำการรัฐบาลไครเมียในเมืองซิมแฟรอปอลอยู่นั้น เขาถูกชายไม่ระบุตัวตนสามคนในเครื่องแบบสมาชิก "หน่วยป้องกันตนเองไครเมีย" (ซึ่งเป็นกองกำลังที่สนับสนุนรัสเซีย) ลักพาตัวขึ้นรถไป
ต่อมาเมื่อวันที่ 15 มีนาคม พ.ศ. 2557 ตำรวจพบศพเรชัตในป่าแห่งหนึ่งใกล้หมู่บ้านแซมเลียนึชแนในเขตบีลอฮีสก์ ห่างจากเมืองซิมแฟรอปอลไปทางทิศตะวันออกประมาณ 60 กิโลเมตร ศพมีร่องรอยการถูกทรมาน ศีรษะและปากถูกมัดด้วยเทปกาว ดวงตาถูกควักออก ขาถูกล่าม และมีกุญแจมือตกอยู่ข้างศพ เรฟัต อาเมตอฟ พี่ชายของเรชัต ระบุว่าสาเหตุการเสียชีวิตของน้องชายมาจากบาดแผลที่ถูกมีดหรือวัตถุปลายแหลมแทงเข้าที่ดวงตา ทุกวันนี้คดีฆาตกรรมเรชัตยังไม่ได้รับการคลี่คลาย
ร่างของเรชัตได้รับการฝังเมื่อวันที่ 18 มีนาคม พ.ศ. 2557 ที่สุสานมุสลิมอับดัลแห่งซิมแฟรอปอล เขากับซารีนาผู้เป็นภรรยามีลูกด้วยกันสามคน
เว็สต์โวเกย

เว็สต์โวเกย
เว็สต์โวเกย (นอร์เวย์: Vestvågøy) เป็นเกาะในประเทศนอร์เวย์ และเป็นเทศบาลของเทศมณฑลนูลัน เป็นส่วนหนึ่งในเขตลูฟูเติน ทางตะวันออกเฉียงเหนือของเมืองมอสเกเนส นอกฝั่งตะวันตกเฉียงเหนือ ในทะเลนอร์วีเจียน เมืองมีประชากร 10,813 คน
เว็สต์โวเกย
Borg
Eggum
Unstad
Haukland
Gravdal
Mortsund
Leknes
Sennesvik
Ramsvik
Valberg
เว็สเตอโรเลิน

| --- | --- |
ที่ตั้งกลุ่มเกาะเว็สเตอโรเลินในนอร์เวย์
ภูมิศาสตร์
ที่ตั้ง: เทศมณฑลนูลัน นอร์เวย์
พิกัด: 68°50′11″N 14°32′29″E﻿ / ﻿68.8364°N 14.5414°E﻿ / 68.8364; 14.5414
กลุ่มเกาะ: เว็สเตอโรเลิน
เกาะหลัก: ลังเงอยา, ฮินเนอยา, อันเนอยา, ฮัสเซอเลอยา
พื้นที่: 2,511 ตารางกิโลเมตร (970 ตารางไมล์)
การปกครอง
 นอร์เวย์
ประชากรศาสตร์
ประชากร: 30,419 คน
เว็สเตอโรเลิน (นอร์เวย์: Vesterålen) เป็นเขตและกลุ่มเกาะในเทศมณฑลนูลัน ประเทศนอร์เวย์ ตั้งอยู่ทางเหนือของเขตและกลุ่มเกาะลูฟูเติน และตั้งอยู่ทางตะวันตกของเมืองฮัชชตา เว็สเตอโรเลินตั้งอยู่ทางเหนือสุดของเทศมณฑล
เตชัสวี ประกาศ

| เตชัสวี ประกาศ |
| --- | --- |
ภาพถ่ายของเธอในปี 2018
เกิด: เตชัสวี ประกาศ วยังคังกร  (1992-06-10) 10 มิถุนายน ค.ศ. 1992 (32 ปี) ญิดดะฮ์ ประเทศซาอุดีอาระเบีย
สัญชาติ: ชาวอินเดีย
ศิษย์เก่า: มหาวิทยาลัยมุมไบ (B.E.)
อาชีพ: นักแสดง
ปีปฏิบัติงาน: 2012—ปัจจุบัน
มีชื่อเสียงจาก: Swaragini Fear Factor: Khatron Ke Khiladi 10
เตชัสวี ประกาศ วยังคังกร (ฮินดี: तेजस्वी प्रकाश वयंगंकर) เป็นนักแสดงหญิงชาวอินเดีย ที่มีชื่อเสียงจากการรับบท รัตติกร ใน Swaragini และ อุรวี ใน Karn Sangini คู่กับ Aashim Gulati
ผลงานด้านการแสดง > ภาพยนตร์

| ปี | เรื่อง | รับบท | ภาษา | อ้างอิง |
| --- | --- | --- | --- | --- |
| 2020 | School College Ani Life † | Indu | ภาษามราฐี |  |
ผลงานด้านการแสดง > ละครโทรทัศน์

| ปี | เรื่อง | รับบท | อ้างอิง |
| --- | --- | --- | --- |
| 2012–2013 | 2612 | Rashmi Bhargava |  |
| 2013–2014 | Sanskaar — Dharohar Apnon Ki | Dhara |  |
| 2015–2016 | Swaragini - Jodein Rishton Ke Sur | Ragini Gadodia |  |
| 2017 | Pehredaar Piya Ki | Diya Singh |  |
| 2017–2018 | Rishta Likhenge Hum Naya | Diya Singh |  |
| 2018–2019 | Karn Sangini | Uruvi |  |
| 2019 | Shaadi Ho Toh Aisi | Jiya |  |
| 2020 | Fear Factor: Khatron Ke Khiladi 10 | Contestant |  |
ผลงานด้านการแสดง > ในฐานะนักแสดงรับเชิญ

| ปี | เรื่อง | รับบท | หมายเหตุ | อ้างอิง |
| --- | --- | --- | --- | --- |
| 2013 | Madhubala – Ek Ishq Ek Junoon | แขกรับเชิญ | Special appearance in crossover special |  |
| 2014 | Beintehaa | แขกรับเชิญ | Dance performance for Jazbaat Ki Rang Holi Special |  |
| 2015 | Comedy Nights with Kapil | แขกรับเชิญ | แขกรับเชิญ |  |
| 2015; 2016 | Sasural Simar Ka | แขกรับเชิญ | แขกรับเชิญ |  |
| 2016 | Krishnadasi | แขกรับเชิญ | Crossover special appearance |  |
| 2016 | Balika Vadhu | แขกรับเชิญ | Crossover special appearance |  |
| 2016 | Ishq Ka Rang Safed | แขกรับเชิญ | Crossover special appearance |  |
| 2016 | Thapki Pyar Ki | แขกรับเชิญ | Crossover special appearance |  |
| 2016 | Udaan | แขกรับเชิญ | Crossover special appearance |  |
| 2016 | Comedy Nights Live | แขกรับเชิญ | คู่กับ  Namish Taneja |  |
| 2016 | Comedy Nights Bachao | แขกรับเชิญ | Along with Mouni Roy |  |
| 2019 | Ace Of Space 2 | แขกรับเชิญ | Special appearance |  |
| 2020 | Bigg Boss 13 | แขกรับเชิญ | Special appearance in Grand Finale |  |
ผลงานด้านการแสดง > ละครชุดออกอากาศทางเว็บ

| ปี | เรื่อง | รับบท | ฐานช่องทาง | อ้างอิง |
| --- | --- | --- | --- | --- |
| 2019 | Silsila Badalte Rishton Ka | Mishti Khanna | Voot |  |
ผลงานด้านการแสดง > มิวสิกวิดีโอ

| ปี | เรื่อง | รับบท | ฐานช่องทาง | อ้างอิง |
| --- | --- | --- | --- | --- |
| 2020 | Intezaar | Sony Music India |  |  |
| 2020 | Sunn Zara | Indie Music Label |  |  |
| 2020 | Ae Mere Dil | VYRLOriginals |  |  |
| 2020 | KalaKaar | Speed Records |  |  |
รางวัลและการเสนอชื่อเข้าชิง

| ปี | รางวัล | สาขา | จากเรื่อง | ผลการแข่งขัน |
| --- | --- | --- | --- | --- |
| 2015 | Indian Telly Awards | นักแสดงตัวร้ายหญิงยอดเยี่ยม | Swaragini | เสนอชื่อเข้าชิง |
| 2018 | Gold Awards | นักแสดงนำหญิงยอดเยี่ยม | Karn Sangini | เสนอชื่อเข้าชิง |
| 2019 | Gold Awards | นักแสดงนำหญิงยอดนิยม (OTT) | Silsila Badalte Rishton Ka | เสนอชื่อเข้าชิง |
แหล่งข้อมูลอื่น

เตชัสวี ประกาศ ที่อินเทอร์เน็ตมูวีเดตาเบส
เครสแจน อีเรกเซิน

| 0 | 1 | 2 | 3 |
| --- | --- | --- | --- |
 อีเรกเซินขณะเล่นให้กับทอตนัมฮอตสเปอร์เมื่อปี 2016
ข้อมูลส่วนตัว
ชื่อเต็ม:  เครสแจน แตเนอแมน อีเรกเซิน
วันเกิด:   (1992-02-14) 14 กุมภาพันธ์ ค.ศ. 1992 (32 ปี)
สถานที่เกิด:  มีเดิลฟาร์ต เดนมาร์ก
ส่วนสูง:  1.82 m (6 ft 0 in)
ตำแหน่ง:  กองกลางตัวกลาง / กองกลางตัวรุก
ข้อมูลสโมสร
สโมสรปัจจุบัน:  แมนเชสเตอร์ยูไนเต็ด
หมายเลข:  14
สโมสรเยาวชน
1995–2005:  มีเดิลฟาร์ต
2005–2008:  โอเดินเซอ
2008–2010:  อายักซ์
สโมสรอาชีพ*
| ปี |  ทีม |  ลงเล่น |  (ประตู) |
| 2010–2013 |  อายักซ์ |  113 |  (25) |
| 2013–2020 |  ทอตนัมฮอตสเปอร์ |  226 |  (51) |
| 2020–2021 |  อินเตอร์มิลาน |  43 |  (4) |
| 2022 |  เบรนต์ฟอร์ด |  11 |  (1) |
| 2022– |  แมนเชสเตอร์ยูไนเต็ด |  50 |  (3) |
ทีมชาติ‡
| 2007–2009 |  เดนมาร์ก รุ่นอายุไม่เกิน 17 ปี |  27 |  (9) |
| 2009 |  เดนมาร์ก รุ่นอายุไม่เกิน 18 ปี |  5 |  (1) |
| 2009 |  เดนมาร์ก รุ่นอายุไม่เกิน 19 ปี |  3 |  (1) |
| 2011 |  เดนมาร์ก รุ่นอายุไม่เกิน 21 ปี |  3 |  (1) |
| 2010– |  เดนมาร์ก |  128 |  (40) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 19 พฤษภาคม 2024 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 26 มีนาคม 2024
เครสแจน แตเนอแมน อีเรกเซิน (เดนมาร์ก: Christian Dannemann Eriksen; เกิด 14 กุมภาพันธ์ ค.ศ. 1992) เป็นนักฟุตบอลชาวเดนมาร์ก ปัจจุบันเล่นในตำแหน่งกองกลางตัวกลางและกองกลางตัวรุกให้แก่แมนเชสเตอร์ยูไนเต็ด และทีมชาติเดนมาร์ก เขาลงเล่นให้แก่ทีมชาตินัดแรกในเดือนมีนาคม ค.ศ. 2010 และเป็นผู้เล่นที่อายุน้อยที่สุดในฟุตบอลโลก 2010 ที่ประเทศแอฟริกาใต้
ในปี ค.ศ. 2011 เขาได้รับรางวัลนักฟุตบอลเดนมาร์กแห่งปี, ดัตช์ฟุตบอลทาเลนต์ออฟเดอะเยียร์, อายักซ์ทาเลนต์ออฟเดอะเยียร์ และติดทีมยอดเยี่ยมของฟุตบอลยูโร รุ่นอายุไม่เกิน 21 ปี เขาคว้าแชมป์ลีกของดัตช์กับอายักซ์ ในฤดูกาล 2010–11, 2011–12 และ 2012–13 ก่อนย้ายไปเล่นให้แก่ทอตนัมฮอตสเปอร์ เมื่อเดือนสิงหาคม ค.ศ. 2013 ด้วยค่าตัว 11.5 ล้านยูโร ในฤดูกาล 2013–14 เขาได้รับรางวัลผู้เล่นแห่งปีของสโมสร และในปี ค.ศ. 2015 เขาได้รับรางวัลนักฟุตบอลเดนมาร์กแห่งปี สมัยที่สามติดต่อกัน
ทีมชาติ

เขาได้รับเรียกตัวติดทีมชาติชุดใหญ่ครั้งแรกในเดือนกุมภาพันธ์ ค.ศ. 2010 และลงเล่นนัดแรกในนัดกระชับมิตรพบกับทีมชาติออสเตรียในเดือนถัดมา กลายเป็นผู้เล่นที่อายุน้อยสุดอันดับที่ 4 ที่ติดทีมชาติปีนั้น และยังเป็นผู้เล่นอายุน้อยสุดตอนติดทีมชาติครั้งแรก
วันที่ 28 พฤษภาคม ค.ศ. 2010 มอร์เตน ออลเซน หัวหน้าผู้ฝึกสอน ประกาศว่า เครสแจน อีเรกเซิน จะติดทีมชาติในการแข่งขันฟุตบอลโลก 2010 ที่ประเทศแอฟริกาใต้ และเป็นผู้เล่นอายุน้อยสุดที่ลงแข่งขันฟุตบอลโลกครั้งนั้น เขาลงเล่นไปสองนัด พบกับเนเธอร์แลนด์และญี่ปุ่น ก่อนที่ทีมของเขาจะยุติเส้นทางในรอบแบ่งกลุ่ม
วันที่ 9 กุมภาพันธ์ ค.ศ. 2011 เขาได้รับตำแหน่งผู้เล่นประจำแมตช์ในนัดที่แพ้อังกฤษ 1–2 และได้รับการชื่นชมจากนักฟุตบอลหลายคน รวมไปถึงแฟรงก์ แลมพาร์ด จากสโมสรฟุตบอลเชลซี, ริโอ เฟอร์ดินานด์ จากแมนเชสเตอร์ยูไนเต็ด (ผ่านทางทวิตเตอร์), และโค้ชของเขา มอร์เตน ออลเซน ต่อมาวันที่ 4 มิถุนายน ค.ศ. 2011 เขาทำประตูแรกในนามทีมชาติ นัดที่ชนะไอซ์แลนด์ 2–0 ในการแข่งขันฟุตบอลยูโร 2012 รอบคัดเลือก เขาเป็นผู้เล่นชาวเดนมาร์กอายุน้อยสุดที่ทำประตูในรอบคัดเลือก โดยน้อยกว่ามีเคล เลาโตรปท ที่ทำได้ในปี ค.ศ. 1983 อยู่ 9 วัน
ทีมชาติ > ฟุตบอลโลก 2018 รอบคัดเลือก

ในการแข่งขันฟุตบอลโลก 2018 รอบคัดเลือก โซนยุโรป มีการจับสลากให้เดนมาร์กอยู่ในกลุ่ม อี โดยมีทีมแข็งอย่างโปแลนด์และโรมาเนีย อีเรกเซิน เป็นผู้เล่นคนหนึ่งที่สำคัญ เขาทำได้ 8 ประตู ช่วยให้เดนมาร์กผ่านเข้ารอบเพลย์ออฟ พบกับสาธารณรัฐไอร์แลนด์ เขาทำแฮตทริก ในนัดที่สองของเพลย์ออฟ เอาชนะไอร์แลนด์ไปได้ 5–1 ช่วยให้เดนมาร์กได้ไปเล่นฟุตบอลโลกที่ประเทศรัสเซีย สรุปแล้ว เขาทำประตูทั้งสองรอบไปทั้งสิ้น 11 ประตู เป็นรองเพียงรอแบร์ต แลวันดอฟสกี (16) และคริสเตียโน โรนัลโด (15) เขาได้รับการชื่นชมจากผู้จัดการทีม เอจ ฮาเรด ที่จัดให้เขาอยู่ใน 10 ผู้เล่นที่ยอดเยี่ยมที่สุดของโลก